Akken i t-id-nwala deg tbadut-ines alektu d allus n wayen yeḍran deg waṭas n wakud (agur neɣ aseggas) di kra n wawalen ay-agi dayen ara d-naf deg wamud-nneɣ, xas ulama ur yeggit ara uswir-agi, imi t-yessexdam kan umsawal mi ara yettuɣal ɣer yizri akken ad d-yeḥku ayen yeḍran yid-sen deg yizri. D ayen ara d-nwali deg umedya-agi i d-nekkes deg ungal : « Yerreẓ usalu ɣef tuffɣa n yimdanen ɣer ubrid ticki ara ḥṣun d ayagi i d-yeqqimen aken ad sɣersen izerfan-nsen, nutni teffɣen-d ɣer ubrid, adabu yessufuɣ-iten i ubrid, a acu akken qqaren yimezwura-nneɣ : “Ddaw ubrid, nnig ubrid, leqrar-is d abrid.” »